Nuklearmedizin in Caldas, Kolumbien - Amarillascolombia.net
Kolumbien > Caldas > Gesundheit > Nuklearmedizin
Nuklearmedizin in Caldas, Kolumbien
Wir fanden keine Firma für die Kategorie "Nuklearmedizin" in Caldas, Kolumbien. Die NGV moet die algemene gesondheidspraktisyn weer ophef, maar gaan dit? - Solidariteit GildesSolidariteit Gildes Die NGV moet die algemene gesondheidspraktisyn weer ophef, maar gaan dit? - Solidariteit Gildes
Tuis / Gesondheidpraktisyns Artikel / Die NGV moet die algemene gesondheidspraktisyn weer ophef, maar gaan dit?
Die NGV moet die algemene gesondheidspraktisyn weer ophef, maar gaan dit?
Woensdag | 22 Augustus | 2018
Dr. Hlombe Makuluma, 'n gekwalifiseerde algemene gesondheidspraktisyn en gesertifiseerde besigheids- en uitvoerende afrigter, het tydens vandag se krisisberaad oor die implikasies van die voorgestelde Nasionale Gesondheidsorgversekering (NGV) -wetsontwerp, die impak wat die NGV op algemene gesondheidspraktisyns gaan hê, bespreek.
Dr. Makuluma sê dat gesondheidsorg eerstens oor gesondheid gaan. Dit is so eenvoudig soos dit. Daar behoort meer klem gelê te word op die rol van die algemene gesondheidspraktisyn. “Gaan die NGV die huisdokter weer ophef? Dit is wat ons moet vra.”
Hy vra ook wat die uiteinde is van dit wat ons wil hê? Dit moet gesondheid wees: “Gesondheidsorg gaan oor gesondheid. Punt. Mense moet kan kies volgens hul spesifieke gesondheidsbehoefte.”
Volgens Dr. Makuluma moet gemeenskappe en die praktisyns, bemagtig en ingelig word rondom die voorgestelde wetsontwerp.
Die verhouding tussen 'n dokter en sy pasiënte is van kardinale belang, maar die voorgestelde NGV-wetsontwerp gaan nie die verhouding tussen die algemene gesondheidspraktisyn en die gesin versterk nie.
Regdeur die NGV-wetsontwerp is die minister die sentrale figuur en dan volg die komitees van die fondse. Die benadering is 'n “one size fits all” benadering. Die impak op algemene gesondheidspraktisyn gaan verwoestend wees.
“Die algemene gesondheidspraktisyn gaan nie beweegruimte hê om te kan kies nie. En ons wil kan kies. My keuses as algemene gesondheidspraktisyn is ook belangrik.”
Hy sê voorts dat almal toegang tot 'n algemene gesondheidspraktisyn moet hê wanneer hulle voel hulle het nodig om een te sien.
Ek kan nie vandag hier staan en sê dat die NGV absoluut sleg of absoluut goed gaan wees nie, maar mense moet weet dat die wind besig is om te waai. Jy as algemene gesondheidspraktisyn moet besluit in watter rigting jou praktyk gaan waai.
Meer oor die spreker:
Dr. Makuluma is die skrywer van die boek, The Business of Healthcare – Managing Your Private Practice en is die direkteur en stigterslid van The Institute for Health Professionals. Dié instituut fokus op die bemagtiging van gesondheidspraktisyns met hulle eie privaatpraktyke oor 'n wye spektrum van dissiplines.
Sy akademiese kwalifikasies sluit in:
BSc (Mikrobiologie en Biochemie),
MBChB – MEDUNSA
PGD MIV-VIGS in die World of Work – Universiteit van Stellenbosch
Gevorderde Bestuursprogram – Manchester Business School
MPhil – Sustainable Development Planning and Management – Stellenbosch
Sertifikaat in Besigheidsaftrigting
Medical Negligence Mediation Training (Conflict Dynamics)
Studeer tans vir 'n MPhil Medical Law and Ethics aan die Universiteit van Pretoria